Case ID: 1005917
Sentence 62: Məhkəmə zamanı zərərçəkmiş şəxs qismində dindirilmiş Zərərçəkmiş şəxs ifadə verərək göstərmişdir ki, Şahid2 sonuncunun qardaşı Zahidin vasitəsilə tanımış, 2014-cü ilin avqust ayının birinci yarısı Dilqəm ona zəng edib Ukraynadan Bakı şəhərinə 30.000 ton armatur tikinti materialı gətirilməsi barədə müqavilələri olmasını, bundan bir gün sonra isə zəng edib həmin armaturun bir hissəsinin artıq Bakı şəhərinə Gəmi Limanına gətirilməsini və gömrük rüsumunun keçirilməsinə pulları çatmadığına görə sonuncuya köməklik edib həmin malın gəmidən boşaldılmasına köməklik etməyi xahiş etmiş, Dilqəm ondan 3 günə qaytarmaq şərti ilə 100.000 ABŞ dolları borc pul istəmiş, o, Dilqəmə 100.000 ABŞ dolları borc pul vermiş, aralarında olan razılığa əsasən Dilqəm 3 gün keçəndən sonra ondan götürdüyü 100.000 ABŞ dolları borcu qaytarmış və əlavə olaraq ona 5.000 manat “hörmət etmiş», təxminən bir həftə sonra Dilqəm ona zəng edib növbəti malın, yəni armaturun Gəmi Limanına gəldiyini bildirərək gətirilmiş armaturun boşaldılması üçün Trestə pul ödənişi olmasını və əllərində 300.000 ABŞ dolları olduğunu, lakin 300.000 ABŞ dolları çatmadığını demiş, o, həmin vaxt Goranboy rayonunda olduğundan Trestə zəng edib malların buraxılmasını və 3 günə rüsum pulunun ödəniləcəyini demiş, lakin dövlət rüsumunun tam olaraq ödənilməli olduğu bildirilmiş, buna görə gəmidən armaturun boşaldılmasında 15 gün gecikmə olmuş, bundan sonra avqust ayının axırı sentyabr ayının əvvəlində Bakı şəhərinə qayıtdıqda, Dilqəm mütəmadi zəng edərək köməklik etməyi xahiş etmiş, Dilqəm sentyabr ayının əvvəlində malın buraxılması üçün 300.000 ABŞ dolları borc pul istədikdə sonuncuya köməklik etmək qərarına gəlmiş, Dilqəmlə zəngləşmiş, Dilqəm avtomaşınla “Bakond” ticarət mərkəzi qarşısına gəlib sonradan adını bildiyi Faiq adlı şəxslə ona yaxınlaşmış, Dilqəmdən borc verəcəyi pulu neçə günə qaytarmasını soruşduqda Dilqəm mal çıxan gün 150.000 ABŞ dolları, 3 gün sonra isə 150.000 ABŞ dollarını qaytaracağına söz vermiş, bundan sonra həmin vaxt Dilqəmə 234.400 manat təşkil edən 300.000 ABŞ dolları borc vermiş, Dilqəm Faiqlə çıxıb gedəndə Trestə zəng edərək Dilqəmin armatur üçün tələb olunan rüsum pulunu gətirməsini bildirmiş, həmin pulu qəbul edib malın buraxılmasına icazə verməyi xahiş etmiş, 3 gün sonra Dilqəmə zəng etmiş, verdiyi pulun qaytarılmasını soruşduqda sonuncu hələ malı tam boşaltmadığını deyərək 2 günə qaytaracağına söz vermiş, lakin pulu qaytarmadığı üçün bir neçə dəfə Dilqəmə zəng etmiş, heç bir nəticə olmadığı üçün özü Dilqəmi tapmış, sonuncu Faiq və xxxx adlı şəxslərlə gəlib Keşlə bazarı qarşısında görüşmüş, həmin vaxta kimi o, xxxx adlı şəxsi tanımamış, Dilqəm xxxxı firmanın müdiri kimi, orada iştirak edən Kənan və digər bir nəfər şəxsi isə malın sahibi kimi təqdim etmiş, söhbət zamanı Kənan gətirilən armaturun özlərinə məxsus olmasını, malın Bakı şəhərinə çatmamış əvvəlcədən tələb olunan rüsum pulunun onlardan tam alındığını, buna baxmayaraq mallar limanda gecikmə ilə qaldığı üçün əlavə cərimə tələb olunmasını, sonuncunun heç bir günahı olmadığını bildirmiş, o, malın onun pulu hesabına gəmidən çıxarılmasını Kənana bildirmiş, həmin vaxt Dilqəm, xxxx və Faiq öz aralarında danışıb mübahisə etməyə başlamışlar; bundan sonra o, Nərimanov RPİ-yə gəlib bu barədə müraciət edərək ərizə vermişdir.